เป็นสิวหนักมาก ส่วนมากเป็นสิวอุดตัน ขึ้นเป็นกระจุกช่วงแก้ม หน้ามันมากๆ ล้างหน้าเสร็จหน้าก็มันแล้ว เริ่มเป็นสิวหนักๆตั้งแต่ มกรา62 ตอนแรกไม่เป็นที่หน้าผาก แต่ตอนนี้ขึ้นแผ่เต็มหน้าผาก และแก้ม เคยไปรักษาจนเกือบหายดี ก็กลับมาขึ้นหนักกว่าเดิม ทั้งๆที่ก็ยังใช้ยาอยู่ตามปกติ ควรทำยังไงดีคะ
สวัสดีค่ะ สิวคือโรคที่เกิดจากการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ สิวอุดตันที่มีการติดเชื้อร่วมด้วย หรือเป็นสิวในบริเวณกว้างที่อาจต้องใช้ยาฆ่าเชื้อรับประทานหรือยาทาฆ่าเชื้อเฉพาะที่เช่น ยาคลินดามัยซิน (Clindamycin) ร่วมกับเบนโซอิล เพอร์ออกไซด์ และอีริโทรมัยซิน (Erythromycin) ร่วมกับเบนโซอิล เพอร์ออกไซด์ หรือถ้าเป็นกลับมาบ่อยๆอาจจะต้องทายากลุ่มเรตินอยด์ไว้เพื่อป้องกันการเกิดของสิวค่ะในกรณีนี้ถ้าสิวเห่อขึ้นมามาก ควรพบแพทย์เพื่อตรวจและวางแผนการรักษาร่วมกัน อาจต้องมีการใช้ยาต่างๆเพิ่มขึ้นดังกล่าวไปการดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้